kardosdrur/scandi-wiki huggingface dataset:
Pygmalion (mytologi)

Pygmalion var i græsk mytologi en cypriotisk konge, der ifølge Ovids Metamorfoser (Forvandlinger) i sin foragt for kvinders laster selv skar en elfenbensfigur af idealkvinden. Pygmalion forelskede sig i figuren kaldet Galathea og behandlede den som et levende væsen. Han bad gudinden Afrodite om at gøre figuren levende. Det skete og sammen fik de datteren Pafos.

Historien har inspireret mange værker. Blandt de mest kendte er:
 Skuespillet Pygmalion (1912) af George Bernard Shaw
 Musicalen My Fair Lady (1956) af Alan Jay Lerner og Frederick Loewe baseret på Shaws skuespil

Eksterne henisninger 

Personer i græsk mytologi
Friedrich Boie

Friedrich Boie (4. juni 1789 i Meldorf, Holsten - 3. marts 1870 i Kiel) var en tysk ornitolog, entomolog og jurist.

Han var søn af lyrikeren Heinrich Christian Boie og bror til herpetologen Heinrich Boie. Friedrich Boie forvaltede hans bror Heinrichs bo efter dennes død på Java og offentliggjorde hans breve med beskrivelser af mange arter af krybdyr og padder.

Friedrich Boie skrev regelmæssigt videnskabelige artikler i tidsskriftet Isis udgivet af Lorenz Oken. Han har videnskabeligt adskillige dyrearter og -slægter, og blev i 1860 optaget i Deutsche Akademie der Naturforscher Leopoldina.

Literatur 
 

Entomologer
Ornitologer
Personer fra Holsten
Jurister fra Tyskland
Tyskere i 1800-tallet
Faglitterære forfattere fra Tyskland
Københavns Universitets Symfoniorkester

Københavns Universitets Symfoniorkester, også kaldet SymfUni, er et symfoniorkester tilknyttet Københavns Universitet. Orkesteret er baseret på Frederiksberg.

Generelt 
SymfUni blev grundlagt i 2007 af en gruppe studerende, og i dag består orkesteret af 60 musikere, som er studerende ved samtlige fakulteter på Københavns Universitet, en stor gruppe udvekslingsstuderende, og sågar studerende fra andre universiteter. SymfUni har haft samarbejdsprojekter med forskellige kor, og i foråret 2012 rejste orkesteret blandt andet til Holland for at opføre Niels W. Gades Elverskud med et hollandsk studenterkor fra Nijmegen. Orkesteret har endvidere deltaget i festivaler, senest European Student Orchestra Festival i april 2015 i Leuven, Belgien.

Samarbejdsprojekter 
SymfUni har en del erfaring med at spille sammen med andre ensembler med fokus på kor. I efteråret 2011 spillede orkestret for første gang sammen med to kor, Københavns Bachkor og Sankt Pauls Kammerkor. Under ledelse af Jan Scheerer fremførte man sammen Johannes Brahms' Ein deutsches Requiem bl.a. i Vor Frelsers Kirke i København. I foråret 2012 fik SymfUni besøg af Studentenkoor Alphons Diepenbrock, et hollandsk universitetskor fra Nijmegen, hvor de to ensembler opførte Antonin Dvoráks Te Deum og Niels W. Gades Elverskud i Trinitatis Kirke i København. Omkring to uger senere var SymfUni på genbesøg i Nijmegen, hvor man fremførte samme program. I april 2013 havde SymfUni besøg af et universitetsorkester fra Shanghai. Samarbejdet her gik ud på at have en prøve, hvor de to orkestre spillede et dansk og et kinesisk værk sammen, for derefter at fremføre musik for hinanden, bl.a. kinesisk musik på traditionelle instrumenter. I efteråret 2013 havde orkestret endnu et samarbejdsprojekt med et kor, den her gang med Universitätschor Dresden i Tyskland. Ved to koncerter i Dresden og København opførte man Lars-Erik Larsson Förklädd Gud, Felix Mendelssohn Vom Himmel Hoch og Ralph Vaughan Williams Fantasia on Christmas Carols.

Repertoire 
Orkesteret har spillet adskillige koncerter rundt i Europa med et bredt repertoire – fra Beethoven til Bizet.

Efteråret 2013 havde man et samarbejdsprojekt med Universitätschor Dresden, hvor man opførte blandt andet Förklädd Gud af Lars-Erik Larsson og "Vom Himmel hoch" af Felix Mendelssohn.
Foråret 2014 opførte orkesteret filmmusik, blandt andet "E.T. - Adventures on Earth" og "Raider's March" af John Williams.
Vinteren 2014 spillede orkesteret bland andet i Koncertkirken på Nørrebro . Repertorie var Aleksandr Borodins Polovtsian Dances, dele af Pjotr Tjajkovskijs Svanesøen og Sergej Rachmaninovs 2. klaverkoncert med Hugo Selles som solist.

Foråret 2015 opførte orkesteret blandt andet Aladdin Suite af Carl Nielsen og musik fra Friedrich Kuhlau's Elverhøj på Katholieke Universiteit Leuven, Belgien og i Vor Frelsers Kirke i København.

Dirigenter 
 2007-2009 Frederik Støvring Olsen  
 2009-2010 Kristoffer Kaas 
 2010-2013 Jan Scheerer 
 2013- Peter Piotr Gasior

Referencer

Eksterne henvisninger 
 SymfUnis hjemmeside
 SymfUnis facebookside

Amatørsymfoniorkestre fra Danmark
Musikgrupper fra 2007
Symfoniorkester
Fix og færdig

Fix og færdig med undertitlen Rock mod junk var et dansk musikalbum, der i 1980 blev udgivet på Medley Records med sange fra en række danske kunstnere. Initiativet til udgivelsen var taget af Folkebevægelsen mod hårde stoffer i samarbejde med Medleys direktør Michael Ritto, der stod for indsamling af sangene og tilrettelæggelsen af albummet. Folkebevægelsen havde tilknytning til miljøet på Christiania, og en del af bidragene til pladen kom fra kunstnere, der tillige medvirkede på Christianiapladen, der var udgivet nogle år tidligere. På covernoterne var angivet, at ca. 10 kr. af pladens pris blev givet til Christianias narkoovervågningsgruppe. 

De udvalgte numre på Fix og færdig var numre, der tidligere var udgivet i andre sammenhænge af kunstnerne, men som tema var (mere eller mindre direkte) relateret til narkomisbrug og skaderne ved sådant misbrug. Sebastians bidrag "Rose" var dog en anden version end den version, der oprindeligt blev udgivet på Den store flugt. 

Albummet blev udgivet på vinyl i form af en LP (MdLP 6035) og er ikke genoptrykt som CD. 

Albummets pladecover gjorde brug af Folkbevægelsen mod Hårde Stoffers logo (en knyttet næve, der knuser en kanyle). Bagsiden var en tegning af Vesterbromiljøet tegnet af Peder Bundgaard, der stod for omslaget sammen med Svend Christensen.

Trackliste

Noter 

Album fra 1980
Album fra Danmark
Taken 3

Taken 3 er en engelsksproget, fransk actionthriller fra 2015 instrueret af Olivier Megaton. Blandt de medvirkende er Liam Neeson, Maggie Grace og Famke Janssen. Filmen er en fortsættelse til Taken 2 fra 2012 og er den tredje film i Taken-serien.

Medvirkende 
 Liam Neeson som Bryan Mills 
 Forest Whitaker som Franck Dotzler 
 Maggie Grace som Kim Mills 
 Famke Janssen som Lenore Mills 
 Leland Orser som Sam 
 Jon Gries som Casey 
 Dougray Scott som Stuart St. John 
 Sam Spruell som Oleg Malankov
 Jonny Weston som Kims kæreste

Udgivelse 
Fox har sat filmen til udgivelse 9. januar 2015

Referencer

Eksterne henvisninger 
 

Franske film fra 2015
Thrillerfilm fra Frankrig
Actionfilm fra Frankrig
Engelsksprogede film
Film fra 20th Century Fox
Mo Johnston

Maurice John Giblin "Mo" Johnston (født 13. april 1963 i Glasgow, Skotland) er en tidligere skotsk fodboldspiller (angriber) og manager.

Johnstons karriere strakte sig over tyve år og ni klubber. Han spillede for begge de to store Glasgow-klubber, Celtic og Rangers, og var desuden en årrække i udlandet hos blandt andet Everton og Watford i England samt Kansas City Wizards i USA. Han vandt i alt fire skotske mesterskaber gennem sin karriere, og var også med til at vinde den amerikanske fodboldliga Major League Soccer med Kansas City.

Johnston spillede desuden 38 kampe og scorede 14 mål for det skotske landshold. Hans første landskamp var et opgør mod Wales 28. februar 1984, hans sidste en kamp mod San Marino 13. november 1991. Han var en del af den skotske trup til VM i 1990 i Italien, og spillede samtlige landets tre kampe i turneringen, der endte med et exit efter gruppespillet.

Titler 
Skotsk mesterskab
 1986 med Celtic
 1990, 1991 og 1992 med Rangers

Skotsk FA Cup
 1985 med Celtic

Skotsk Liga Cup
 1990 med Rangers

Major League Soccer
 2000 med Kansas City Wizards

Referencer 

Fodboldspillere fra Skotland
Fodboldspillere fra Celtic F.C.
Fodboldspillere fra Rangers F.C.
Fodboldspillere fra Heart of Midlothian F.C.
Fodboldspillere fra Partick Thistle F.C.
Fodboldspillere fra Falkirk F.C.
Fodboldspillere fra Sporting Kansas City
Fodboldspillere fra Everton F.C.
Fodboldspillere fra Watford F.C.
Fodboldspillere fra FC Nantes
Fodboldtrænere fra Skotland
Personer fra Glasgow
Deltagere ved verdensmesterskabet i fodbold 1990
Murdo MacLeod

Murdo Davidson MacLeod (født 24. september 1958 i Glasgow, Skotland) er en tidligere skotsk fodboldspiller (midtbane) og manager.

Efter at have startet sin karriere hos Dumbarton kom MacLeod i 1978 til Celtic, hvor han var tilknyttet de følgende ni sæsoner. Her var han med til at vinde fire skotske mesterskaber, inden han i 1987 skiftede til Borussia Dortmund i den tyske Bundesliga. Han tilbragte fire sæsoner i Ruhr-klubben, og var en del af holdet der vandt DFB-Pokalen i 1989. Året efter skiftede han hjem til Skotland, hvor han afsluttede sin karriere i 1996.

MacLeod spillede desuden 20 kampe og scorede ét mål for det skotske landshold. Hans første landskamp var et opgør mod England 25. maj 1985, hans sidste en kamp mod Sovjetunionen 6. februar 1991. Han var en del af den skotske trup til VM i 1990 i Italien, og spillede to af landets tre kampe i turneringen, der endte med et exit efter gruppespillet.

Titler 
Skotsk mesterskab
 1979, 1981, 1982 og 1986 med Celtic

Skotsk FA Cup
 1980 og 1985 med Celtic

Skotsk Liga Cup
 1983 med Celtic

DFB-Pokal
 1989 med Borussia Dortmund

DFL-Supercup
 1989 med Borussia Dortmund

Referencer 

Fodboldspillere fra Skotland
Fodboldspillere fra Celtic F.C.
Fodboldspillere fra Dumbarton F.C.
Fodboldspillere fra Borussia Dortmund
Fodboldspillere fra Hibernian F.C.
Fodboldspillere fra Partick Thistle F.C.
Fodboldtrænere fra Skotland
Personer fra Glasgow
Deltagere ved verdensmesterskabet i fodbold 1990
Westergellersen

Westergellersen er en kommune i den vestligste del af Landkreis Lüneburg, beliggende vest for byen Lüneburg, i den tyske delstat Niedersachsen.

Geografi 
Westergellersen ligger omkring 10 km vest for Lüneburg mellem naturområderne Lüneburger Heide og Elbufer-Drawehn. Kommunen er en del af Samtgemeinde Gellersen der har administrationen i Reppenstedt.

Eksterne kilder/henvisninger 

 Officielt Websted
Kapgang (film fra 2014)

Kapgang er en dansk dramafilm som fik dansk biografpremiere 28. august 2014. Filmen er instrueret af Niels Arden Oplev og er baseret på Morten Kirkskovs roman af samme navn.

Plot 
Året er 1976, og 14-årige Martin står overfor at skulle konfirmeres, da hans mor dør af kræft. Ugerne op til konfirmationen er svær og turbulent, da Martins far og storbror er meget ked af det, så Martin må prøve at holde sammen på familien. Derudover er han blevet forelsket i Kristine og lidt i sin bedste ven Kim.

Medvirkende 
 Villads Bøye som Martin
 Frederik Winther Rasmussen som Kim
 Kraka Donslund Nielsen som Kristine
 Anders W. Berthelsen som Hans, Martins far
 Sidse Babett Knudsen som Lizzie
 Pilou Asbæk som Onkel Kristian
 Bodil Lassen som Mormor
 Kurt Ravn som Morfar
 Jens Jørn Spottag som Sten Koch
 Jakob Lohmann, Rolf
 Anette Støvelbæk som Mona, damefrisør
 Steen Stig Lommer som kapgangslærer
 Stine Stengade som Maya
 Anne Louise Hassing som Helle Friis
 David Dencik
 Lise Baastrup
 Kristian Halken
 Christine Gjerulff

Referencer

Eksterne henvisninger 

 

Danske film fra 2014
Film instrueret af Niels Arden Oplev
Film fra Nordisk Film
Dramafilm fra Danmark
Dansksprogede film
LGBT-relaterede film fra Danmark
Südergellersen

Südergellersen er en kommune og en by i den vestligste del af Landkreis Lüneburg, beliggende vest for byen Lüneburg, i den tyske delstat Niedersachsen.

Geografi 
Südergellersen ligger mellem naturområderne Lüneburger Heide og Elbufer-Drawehn. Kommunen er en del af Samtgemeinde Gellersen der har administrationen i Reppenstedt. i kommunen ligger også landsbyen Heiligenthal

Eksterne kilder/henvisninger 

 Officielt Websted
Malene Dalgaard

Malene Abiltrup Dalgaard-Hansen (født 28. januar 1984 i Skjern) er en tidligere dansk håndboldspillere, der har spillet for Skjern Håndbold (frem til 2004), GOG (2004-2008), FC Midtjylland Håndbold (2008-2013) og Ringkøbing Håndbold (2013-2014) og for det danske A-landshold. Hun indstillede karrieren i august 2014 pga. en hjernerystelse.

Referencer 

Håndboldspillere fra Danmark
Håndboldspillere fra Skjern Håndbold
Håndboldspillere fra GOG
Håndboldspillere fra FC Midtjylland Håndbold
Håndboldspillere fra Ringkøbing Håndbold
Personer fra Skjern
Torsten Nielsen

Torsten Nielsen (født 5. marts 1967 i Sparkær) er en dansk ejendommægler og politiker, der fra 3. september 2014 til 31. december 2017 var borgmester i Viborg Kommune for Det Konservative Folkeparti, efter at daværende borgmester, Søren Pape Poulsen, overtog posten som Det Konservative Folkepartis politiske leder efter Lars Barfoed.

Ejendomsmægler 

Torsten Nielsen er statsautoriseret ejendomsmægler og har drevet egen butik siden 1992

Politiker 

Torsten Nielsen gik ind i lokalpolitik i forbindelse med debat om skolelukninger.
Han blev valgt til Viborg Byråd første gang i 2009 og genvalgt i både 2013 og 2017.
Efter valget i 2013 var han formand for Kommunens Klima- og Miljøudvalg. Han overtog borgmesterposten efter den afgående Søren Pape Poulsen 3. september 2014, mens socialdemokraten Flemming Lund overtog Torsten Nielsens formandspost i Klima- og Miljøudvalget. Torsten Nielsen måtte dog se sig slået af Ulrik Wilbek i kampen om borgmesterposten i Viborg ved kommunalvalget i 2017.

Referencer

Eksterne henvisninger 

 Torsten Nielsens profil på Viborg Kommunes hjemmeside 

Borgmestre fra Det Konservative Folkeparti
Tidligere borgmestre fra Danmark
Borgmestre i Viborg
Medlemmer af Viborg Byråd
Samtgemeinde Ilmenau

Samtgemeinde Ilmenau er en Samtgemeinde ("fælleskommune" eller amt) i den sydlige del af Landkreis Lüneburg, beliggende syd for byen Lüneburg, i den tyske delstat Niedersachsen.
Administrationen ligger i byen Melbeck. Floden Ilmenau, der er en biflod til Elben, løber gennem den østlige del af området, fra syd mod nord.

Kommunerne i Samtgemeinden 
Samtgemeinde Ilmenau består af kommunerne:
 Barnstedt,
 Deutsch Evern,
 Embsen
 Melbeck

Eksterne kilder/henvisninger 

 Officielt Websted
Mark Hoppus

Mark Allan Hoppus (15. marts 1972 i Ridgecrest, Californien), er en amerikansk musiker, musikproducer og tv-personlighed, nok bedst kendt som bassist og en af vokalisterne i bandet Blink-182.

Hoppus er født i Ridgecrest, Californien af Kerry Wernz og Tex Hoppus.

I 1992 dannede han med Tom DeLonge og Scott Raynor (senere erstattet af Travis Barker), bandet blink-182, med Hoppus som bassist og sanger. Mens de holdt en pause i 2005 spillede han med Barker i bandet +44, indtil den blev opløst i 2009, hvorefter Blink-182 blev genforenet.

Han giftede sig med Skye Everly den 2. december, 2000. I 2002 fik de sammen en søn, Jack Hoppus.

Diskografi 
Med Blink-182
 Cheshire Cat (1995)
 Dude Ranch (1997)
 Enema of the State (1999)
 Take off Your Pants and Jacket (2001)
 Blink-182 (2003)
 Neighborhoods (2011)
 Dogs Eating Dogs (2012)
 California (2015)
 California (Deluxe) [2016]
 NINE (2019)

Med +44
 When Your Heart Stops Beating (2006)

Referencer

Eksterne henvisninger 

 
 
 

Bassister fra USA
Sangere fra USA
Personer fra Californien
Magnetanomalien ved Kursk

Magnetanomalien ved Kursk (, ) findes i et område rigt på jernmalm i Kursk, Belgorod og Voronezj oblast i Rusland og udgør en vigtig del af Den centrale sortjordsregion. Magnetanoamlien ved Kursk anses for en af de kraftigste magnetanomali i verden. 

Den magnetiske anomali ved Kursk (KMA) blev opdaget i 1733 af den russiske astronom og akademiker Pjotr Inokhodtsev under hans kortlægning af Det Russiske Kejserrige. Området blev først undersøgt igen i 1875, da I. N. Smirnov lavede de første geomagnetiske undersøgelser af den europæiske del af Rusland. I 1883 lavede N. D. Piltjikov en serie af 71 observationer af magnetanomalien. Disse observationer afslørede langt højere værdier end tidligere målt, og for første gang tilskrives anomalien forekomsten af jernmalm. På baggrund af opdagelsen blev Piltjikov tildelt sølvmedalje af det Russiske Geografiske Selskab i 1884. 

Seriøse undersøgelser af det økonomiske potentiale af anomalien blev gennemført under ledelse af Ivan Gubkin 1920-1925, oprindeligt baseret på mulighederne for at finde olie. De rige forekomster af jernmalm i anomaliområdet blev opdaget omkring 1931. Malmeforekomsterne findes i et område, der anslås til 120.000 km² og består af magnetit kvartsit i metamorfe bjergarter og prækambriske granitklipper. De anslåede reserver af jernholdigt kvartsit er mere end 25 milliarder tons 32-37% Fe og mere end 30 milliarder tons 52-66% Fe. Malmen i Stojlenskoje, Lebedinskoje og Mikhajlovskoje brydes i dagbrud, mens malmen i Korobkovskojeforekomsten brydes i miner.

Kilder 

Ruslands geografi
Kursk oblast
Geomagnetisme
Nea Salamis Famagusta FC

Nea Salamis Famagusta FC, også kendt som Nea Salamina Famagusta FC (Græsk: Νέα Σαλαμίνα Αμμοχώστου) er en professionel fodboldklub fra byen Ammochostos (bedre kendt under navnet Famagusta) på Cypern. Klubben har været en såkaldt "flygtningeklub" siden den Tyrkiske invasion af Cypern i 1974 da Tyrkiet besatte den nordlige del af øen, klubben opererer midlertidigt fra Larnaca.

Klubbens mest bemærkelsesværdige bedrifter var deres sejrer i Cypern Cuppen og Cypern Super Cuppen i 1990. Deres højeste position i Cyperns Førstedivision er tredjepladsen.

Historiske slutplaceringer

Noter

Eksterne henvisninger
  
 
 
 

Fodboldklubber i Cypern
Ejdum Dyb

Ejdum Dyb (på tysk Eidumtief og på nordfrisisk Aidem Diip) er en større pril (tidevandsrende) sydøst for friserøen Sild i det nordfrisiske vadehav i Sydslesvig. Prilen munder (sammen med Øster- og Vesterley) i Hørnum Dyb. Prilsystemet Ejdum- og Hørnum-Dyb flytter sig langsomt i sydlige retning.

Prilen er benævnt efter den oversvømmede by Ejdum.

Kilder 
 Thomas Hirschhäuser og Ulrich C. E. Zanke: Morphologische Langfristprognose für das System Tidebecken-Außensände am Beispiel Sylts und der Dithmarscher Bucht  (pdf)

Sild (ø)
Priler
Fartrap Dyb

Fartrap Dyb (tysk Vortrapptief og nordfrisisk Föörtrepjip) er en større pril (tidevandsrende) beliggende vest for friserøen Amrum i Sydslesvig. Dybet strækker sig fra syd for Vestbrænding (Westbrandung) mod nordnordøst til Silds sydspids (Hørnum Pynt el. Hørnum Huk), hvorefter den fortsætter nord for Lin Sand og Førs Skulder / Før Nakke som Hørnum Dyb. Dybet adskilles fra det åbne hav ved en række af grunde (såsom Teknob, Hørnum Sand og Holtknobs) og danner under Hørnum en red. Fartrapdybet er op til 17 meter dyb.

Litteratur 
 Frank Spiegel: Volumina von Tidebecken im nordfriesischen Wattenmeer. I: Umweltbundesamt und Nationalparkverwaltungen Niedersächsisches Wattenmeer/Schleswig-Holsteinisches Wattenmeer (Udg.): Umweltatlas Wattenmeer. Bd. 1, Nordfriesisches und Dithmarsches Wattenmeer. Eugen Ulmer, Stuttgart 1998/1999,

Noter 

Amrum
Sild (ø)
Priler
Hørnum Dyb

Hørnum Dyb (tysk Hörnumtief, sildfrisisk Hörnem Diip, førfrisisk Hörnem Jip) er en større pril (tidevandsrende) sydøst for Sild og nordvest for Før i det nordfrisiske vadehav i Sydslesvig. Prilen har tilløb af Ejdum Dyb, Før Ley, Øster- og Vesterley og forsætter mod vest som Fartrap Dyb. 

Hørnum Dyb er benævnt efter landsbyen Hørnum på Silds sydlige odde.

Noter 

Priler
Sild (ø)
Før
Køling

Køling er overførsel af termisk energi via termisk stråling (termisk-IR), varmeledning eller konvektion. Køling kan også henføre til:

Teknikker 
 Luftkonditionering
 Luftkøling
 Evaporativ køling
 Fordampningskøling
 Computerkøling
 Computervandkøling
 Kryogen køling
 Varmeledning
 Frikøling
 Laserkøling
 Termoelektrisk køling
 Magnetisk køling

Apparater 
 Varmeveksler
 Radiator (motordel)
 Ladeluftkøler
 Køleplade
 Kølemiddel
 Kølervæske
 Køletårne
 Varmerør (heat-pipe)
 Varmepumpe

Andet 
 Køling (bebyggelse) - bebyggelse i Felsted Sogn.

Se også 
 ASHRAE - American Society of Heating, Refrigerating and Air Conditioning Engineers
 Kølevogn

Eksterne henvisninger 
 http://energiwiki.dk/index.php/K%C3%B8ling 
 Wiki about industrial cooling

Køleteknik
VVS
Hyldemor

Hyldemor kan have flere betydninger:

 Hyldemor (musikgruppe) - En dansk musikgruppe fra 70'erne og begyndelsen af 80'erne
 Hyldemor (skytsånd) - hyldetræets skytsånd
 "Hyldemoer" - En tekst af H.C. Andersen.

Noter
Okavango (flod)

Okavango er en ca. 1.600 km lang flod i Sydvestafrika. Den udspringer i Angola hvor den kaldes Cubango, og løber i starten mod syd til den når Namibia. Her fortsætter den som grænseflod mellem de to lande i østlig retning indtil den når Caprivi-striben som den krydser og fortsætter mod syd ind i Botswana. I Botswana ender floden i Okavangodeltaet som er et indlandsdelta i et stort endorheisk bassin. Der er således ikke noget udløb til havet. Deltaet er et vigtig naturområde og udnævnt til verdensarvsområde af UNESCO.

I Nambibia falder Okavango 4 m over en strækning på 1,2 km i en serie af strømfald kaldet Popa Falls.

Vandkonflikt 
Både Botswana og Namibia lider jævnligt af tørke, og flodvandet er en vigtig resurse som kan udløse konflikter mellem landene. Botswana ønsker vandet for at opretholde deltaet og indtægterne forbundet med økoturisme, mens Namibia ønsker at lede vand væk fra floden for at bruge det til drikkevand.

Angola, Botswana og Namibia blev i 1994 enige at nedsætte The Permanent Okavango River Basin Water Commission (OKACOM) til at rådgive landene om den bedst mulige brug af flodens naturresurser.

Referencer 

Vandløb i Afrika
Angolas geografi
Namibias geografi
Botswanas geografi
Konflikter
Grænser
Godel

Godel er en å i det nordlige Tyskland, beliggende på Før i Nordfrisland, Sydslesvig. Åen dannes ved sammenløbet af en række ferskvandsprile i øens marskland og udmunder sydøst for Vitsum i Vesterhavet. Godel har en længde på cirka 1 km.

Ved stormfloder trænger saltvand op i åen og ændrer dens flyderetning. Dermed er der opstået en værdifuld brakvandsbiotop med fugleflokke af ryler, dobbeltbekkasiner og dværgterne.

Galleri

Eksterne henvisninger 

Før
Floder i Slesvig-Holsten
Okavango

Okavango kan henvise til:

Geografiske enheder 
 Okavango (flod) - en sydvestafrikansk flod
 Okavangodeltaet - indlandsdeltaet som floden ender i
 Okavangobassinet - det endorheiske bassin som floden og deltaet ligger i.

Administrative enheder 
 Kavango (region) - Region i Namibia som hed Okavango indtil 1988
The Gray Man (film fra 2007)

The Gray Man (tidligere kendt som Wisteria: The Horrible Story of Albert Fish) er en biografisk gyserfilm fra 2007. Filmen er baseret på det faktiske liv og begivenheder i den amerikanske seriemorder, voldtægtsmand og kannibal Albert H. Fish. Den havde premiere på Montreal World Film Festival den 31. august 2007. Filmen er instrueret af Scott Flynn og med belgisk skuespiller Patrick Bauchau i hovedrollen som Albert H. Fish.

Referencer

Eksterne henvisninger 
 

Film fra 2007
Film baseret på virkelige begivenheder
Seriemorderfilm
Kannibalfilm
Biografiske film